Coronavirus: Healthy Baby Born To COVID-19 Positive Woman At AIIMS; First Such Case In Delhi- Inext Live
⁄ Coronavirus: Healthy baby born to COVID-19 positive woman at AIIMS; first such case in Delhi
Coronavirus: AIIMS में कोरोना पॉजिटिव डाॅक्टर की संक्रमित पत्नी ने स्वस्थ बच्चे को दिया जन्म, दिल्ली में इस तरह का पहला मामला
By: Mukul Kumar | Updated Date: Sat, 04 Apr 2020 18:31:22	(IST)
एम्स में कोरोना पॉजिटिव महिला एक बच्चे को जन्म दिया है। डॉक्टरों ने बताया है कि बच्चे में अभी तक कोरोना का लक्षण नहीं दिखा है।
पूर्व प्रधानमंत्री मनमोहन सिंह को एम्स से मिली छुट्टी
नई दिल्ली (पीटीआई)। दिल्ली के एम्स में एक कोरोना वायरस पॉजिटिव महिला ने एक बच्चे को जन्म दिया है। अधिकारियों का कहना है कि बच्चा अब तक पूरी तरह से स्वस्थ है। एम्स में प्रसूति विभाग और स्त्री रोग विभाग में प्रोफेसर व डिलीवरी टीम का नेतृत्व करने वाली डॉ। नीरजा भटला ने कहा कि शुक्रवार शाम को बच्चे का जन्म हुआ और अब तक वह ठीक है। इसके बाद जान यह पूछा गया कि क्या कोरोना के लिए बच्चे के सैंपल का परीक्षण किया जाएगा, तो उन्होंने कहा, 'हम उसकी स्थिति की निगरानी कर रहे हैं और उसमें बीमारी के लक्षणों की तलाश भी कर रहे हैं। अब तक बच्चा ठीक है।' डॉक्टरों के अनुसार, यह दिल्ली में कोरोना वायरस संक्रमित महिला से पैदा होने वाला पहला बच्चा है।
पूर्व पीएम मनमोहन सिंह AIIMS में भर्ती, एक्टर अनुपम खेर ने ट्वीट कर उनके जल्द स्वस्थ्य होने की दुआ की
गुरुवार को पाया गया था संक्रमण
नौ महीने की गर्भवती बच्चे की मां में गुरुवार को कोरोना का संक्रमण पाया गया था। उनके पति एम्स में शरीर विज्ञान विभाग में एक सीनियर निवासी रेजिडेंट डॉक्टर के रूप में काम करते हैं और उनमें भी वायरस का संक्रमण पाया गया था। इसके अलावा, डॉक्टर के भाई भी कोरोना पॉजिटिव हैं। एक अन्य डॉक्टर ने कहा कि बच्चा इस वक्त अपनी मां के साथ है क्योंकि उसे स्तनपान की आवश्यकता होगी। अब तक, कोई सबूत नहीं है जो बताता है कि वायरस को स्तनपान के माध्यम से प्रेषित किया जा सकता है। डॉक्टर ने कहा कि मां भी ठीक है। बता दें कि कोरोना संक्रमित गर्भवती महिला रोगियों की देखभाल के लिए एम्स ने पहले से ही एक प्रोटोकॉल तैयार किया है।
# Covid 19 Positive Woman Delievery
# Healthy Baby Born From Corona Positive Women